Wit gedhang kagolong wit kang sêmu amarga kasusun saka upih-upih kang padha nutup-nutupi ing sajroné susunan wit gedhang.[6] Gedhang jinis iki dhuwuré bisa tekan 7 métér lan wernané ijo.[6] Kembangé gêdhang bentuké kaya woh jorong kang kulité kandel, ananging kêmbang gedhang iki kena dipangan.[6] Wiji gedhang kluthuk bentuké bunder, ireng, cilik, lan atos kaya klentheng wijiné randu.[6] Gedhang kluthuk bisa diarani gedhang manila, amarga asalé saka manila.Sakliyané iku uga ditandur ing India, Guatêmala, lan Honduras.[6] Gêdhang kluthuk uga dikembangaké ing Indonésia.[6] Tanduran iki urip ing panggonan 500 méter saka permukaan air laut.[6] Lêmah kang cocog ya iku lemah lêmpung kang gêmbur lan subur utawa akèh humus.[6] Gedhang iku tanduran tropika kang urip ing hawa panas lan rada lêmbab.[6] Tanduran iki uga gampang ambruk yèn kena angin gedhé lan gampang mati karana kebacekken.[6]